b"\n_START_ARTICLE_\nMarquesat d'Al\xc3\xb2s\n_START_PARAGRAPH_\nEl Marquesat d'Al\xc3\xb2s, \xc3\xa9s un t\xc3\xadtol nobiliari creat el 1736 pel rei de N\xc3\xa0pols i Sic\xc3\xadlia, Carles VII (m\xc3\xa9s endavant Carles III d'Espanya), per a don Antoni d'Al\xc3\xb2s i de Rius. El seu actual titular \xc3\xa9s Ignasi Josep d'Al\xc3\xb2s i Mart\xc3\xad.\n_START_SECTION_\nHist\xc3\xb2ria\n_START_PARAGRAPH_\nEl Marquesat d'Al\xc3\xb2s fou creat el 1736 pel rei de N\xc3\xa0pols i Sic\xc3\xadlia Carles VII per a Antoni d'Al\xc3\xb2s i de Rius, llavors tinent dels Granaderos Reales. El t\xc3\xadtol fou expedit el 1747 i es convert\xc3\xad en t\xc3\xadtol espanyol el 14 de desembre del 1864 per ordre de la reina Isabel II a favor de don Llu\xc3\xads Carles d'Al\xc3\xb2s i L\xc3\xb3pez de Haro, cavaller de la Reial Mestran\xc3\xa7a de Cavalleria de Val\xc3\xa8ncia._NEWLINE_El Marquesat d'Al\xc3\xb2s \xc3\xa9s propietari del Castell de Balsareny i fins al segle XX del Palau Al\xc3\xb2s de Barcelona i d'una part del terme de Castellcir."